CELEX: 62015CA0222
Language: et
Date: 2016-07-07 00:00:00
Title: Kohtuasi C-222/15: Euroopa Kohtu (teine koda) 7. juuli 2016. aasta otsus (Pécsi Törvényszéki eelotsusetaotlus – Ungari) – Hőszig Kft. versus Alstom Power Thermal Services (Eelotsusetaotlus — Kohtualluvuse kokkulepe — Õigusalane koostöö tsiviilasjades — Kohtualluvus ja kohtuotsuste täitmine tsiviil- ja kaubandusasjades — Määrus (EÜ) nr 44/2001 — Artikkel 23 — Tüüptingimustesse lisatud kohtualluvuse kokkulepe — Poolte nõustumus tüüptingimustega — Sellise kokkuleppe kehtivus ja täpsus)

12.9.2016   
            
            
               ET
            
            
               Euroopa Liidu Teataja
            
            
               C 335/20
            
         Euroopa Kohtu (teine koda) 7. juuli 2016. aasta otsus (Pécsi Törvényszéki eelotsusetaotlus – Ungari) – Hőszig Kft. versus Alstom Power Thermal Services
   (Kohtuasi C-222/15) (1)
   
   ((Eelotsusetaotlus - Kohtualluvuse kokkulepe - Õigusalane koostöö tsiviilasjades - Kohtualluvus ja kohtuotsuste täitmine tsiviil- ja kaubandusasjades - Määrus (EÜ) nr 44/2001 - Artikkel 23 - Tüüptingimustesse lisatud kohtualluvuse kokkulepe - Poolte nõustumus tüüptingimustega - Sellise kokkuleppe kehtivus ja täpsus))
   (2016/C 335/27)
   Kohtumenetluse keel: ungari
   
      Eelotsusetaotluse esitanud kohus
   
   Pécsi Törvényszék
   
      Põhikohtuasja pooled
   
   
      Hageja: Hőszig Kft.
   
      Kostja: Alstom Power Thermal Services
   
      Resolutsioon
   
   Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artikli 23 lõiget 1 tuleb tõlgendada nii, et selline kohtualluvuse kokkulepe nagu põhikohtuasjas, mis on esiteks sätestatud tellija tüüptingimustes, mida mainitakse pooltevahelisi lepinguid sätestavates instrumentides ja mis on edastatud lepingute sõlmimisel ning milles on teiseks kohtualluvus määratud liikmesriigi ühes linnas asuvatele kohtutele, vastab selles sättes toodud nõuetele, mis on kehtestatud poolte nõustumusele ja sellise kokkuleppe sisu täpsusele.
   
      (1)  ELT C 245, 27.7.2015.